Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: a 2003. évi XCI. törvényhez
Paragraph Index: 2393

2. A naplófõkönyv 2.1. Az alapnyilvántartás vezetésére kötelezett magánszemély e kötelezettségét — választása szerint, bármely más alapnyilvántartás helyett — naplófõkönyv vezetésével is teljesítheti. 2.2. Az egyéni vállalkozó és a mezõgazdasági õstermelõ köteles a naplófõkönyvet úgy vezetni, hogy annak alapján minden, az egyéni vállalkozói tevékenységével, illetve õstermelõi tevékenységével kapcsolatban pénzbevételt vagy -kiadást eredményezõ gazdasági esemény (így különösen értékesítés, beszerzés, hitelfelvétel, kölcsönnyújtás, vállalkozói kivét felvétele) zárt rendszerben nyomon követhetõ legyen. E rendelkezés alkalmazásában a pénzbevétellel esik egy tekintet alá a termékértékesítés és a szolgáltatásnyújtás ellenértéke akkor is, ha teljesítése egészben vagy részben nem pénzben (hanem például csere, beszámítás révén) történt. 2.3. A naplófõkönyv tartalmát a számvitelrõl szóló törvénynek az egyszeres könyvvitelt vezetõ vállalkozókra irányadó rendelkezései szerint kell megállapítani.

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes